Diari Oficial de la Generalitat Valenciana


Sumari del DOGV 7327, del 29-07-2014 (2014/7147)

Anul·lació, per caducitat, de la convocatòria de quatre places d'agents de la policia local.
--------------------------------------------------------------------------------------------

### Dades del document

Número de DOGV
:   7327

Data del DOGV
:   29-07-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/7147


Data del document
:   25-07-2014

Organisme emissor
:   Ajuntament de Bonrepòs i Mirambell

Tipus de document
:   Anunci

Anàlisi jurídica

 Descriptors 

:   * Bonrepòs i Mirambell
    * concurs administratiu

Anul·lació, per caducitat, de la convocatòria de quatre places d'agents de la policia local. [2014/7147]  
Amb data 25 de juliol de 2014, s'ha firmat la resolució següent:  
«En el Diari Oficial de la Comunitat Valenciana número 6514, de 5 de maig de 2011, així com en el Butlletí Oficial de la Província de València número 109, de 10 de maig de 2011, es van publicar la convocatòria i les bases per a regular el procés de selecció per a cobrir en propietat quatre places (tres pel torn lliure i una pel torn de mobilitat) d'agent de la policia local en l'Ajuntament de Bonrepòs i Mirambell, i en el Diari Oficial de la Comunitat Valenciana número 6654, de 18 de novembre de 2011, així com en el Butlletí Oficial de la Província de València número 282, de 28 de novembre de 2011, es fa pública la llista provisional dels aspirants admesos i exclosos en este procés.  
  
En el Diari Oficial de la Comunitat Valenciana número 7320, de 18 de juliol de 2014, així com en el Butlletí Oficial de la Província de València, número 175, de 25 de juliol de 2011, es fa pública la llista definitiva dels aspirants admesos i exclosos en el procés. No obstant això, CCOO-PV ha presentat al·legacions perquè entén que, de conformitat amb l'article 70.1 de la Llei 7/2007, de 12 d'abril, de l'Estatut Bàsic de l'Empleat Públic, s'ha superat el termini per a l'execució de l'oferta d'ocupació pública d'esta convocatòria.  
Vista la voluntat de Comissions Obreres del País Valencià d'anul·lar la convocatòria i que l'article 70.1 de la Llei 7/2007, de 12 d'abril, de l'Estatut Bàsic de l'Empleat Públic, establix que ?en tots els casos, l'execució de l'oferta d'ocupació pública o un instrument semblant s'ha de desplegar dins del termini improrrogable de tres anys?.  
Atés que l'oferta d'ocupació pública referent a les places d'esta convocatòria es va publicar en el Boletín Oficial del Estado en data 30 de maig de 2011, s'ha superat el límit temporal establit en la norma, per la qual cosa cal declarar la caducitat del procediment selectiu.  
Per tant, he resolt:  
  
Primer  
Declarar la caducitat del procediment selectiu les bases del qual es van publicar en el Diari Oficial de la Comunitat Valenciana número 6514, de 5 de maig de 2011, així com en el Butlletí Oficial de la Província de València número 109, de data 10 de maig de 2011, i l'objecte del qual era de cobrir en propietat quatre places (tres pel torn lliure i una pel torn de mobilitat) d'agent de la policia local en l'Ajuntament de Bonrepòs i Mirambell.  
  
Segon  
Formalitzar els anuncis corresponents en el tauler d'anuncis d'este ajuntament, en el Diari Oficial de la Comunitat Valenciana, en el Butlletí Oficial de la Província de València i en la pàgina web d'este ajuntament.  
  
Tercer  
Els aspirants poden sol·licitar la devolució de les taxes abonades per a este procediment, per mitjà d'una sol·licitud adreçada a esta alcaldia, acompanyada de la còpia del DNI i de l'ingrés fet en el seu moment. En la sol·licitud haurà de constar el número de compte (IBAN), en què se sol·licita que es faça el reintegrament de la taxa. La presentació de les instàncies es podrà fer de dilluns a divendres en el Registre General, en horari de 09.00 a 14.00 hores.  
  
Quart  
Contra esta resolució, que és definitiva en via administrativa, s'hi pot interposar potestativament, en el termini d'un mes, comptador des de l'endemà de la publicació, un recurs de reposició davant de l'òrgan administratiu que la dicta, o bé directament, en el termini de dos mesos comptador des de l'endemà de la publicació, un recurs contenciós administratiu en el Tribunal Superior de Justícia o davant del jutjat contenciós administratiu».  
  
Bonrepòs i Mirambell, 25 de juliol de 2014.- L'alcalde: Fernando Traver Sanchis. El secretari: Carlos Hinarejos Pereira.